****

**ГIАЛГIАЙ РЕСПУБЛИКА**

**ЗАКОН**

**ГIалгIай Республика наркотически средствайх а психотропни веществайх а законаца доацаш пайда эцара, накоманена профилактика яр вIаштIехьдаккхара хьакъехьа**

**ТIаийцад**

**ГIалгIай Республика**

**Халкъа Гуллама 2016 шера 22 декабре**

**Статья 1. Укх Законо дIа-хьа нийсду дешаш**

Укх Законо дIаоттаю ГIалгIай Республика наркотически средстваех а психотропни веществайх а наркоманех законаца доацаш профилактика яра бокъон кIийленаш.

**Статья 2. Укх Законе пайда эца кхетамаш**

Укх Закона пайда эцаш леладу кхетамаш леладу «Наркотически средстваехи психотропни веществаехи» долча Федеральни законе (дIахо-Федеральни закон) пайда ма эццара болча чулоацаме.

**Статья 3. ГIалгIай Республика законаца доацаш наркотически средствашайх а психатропни веществайх а пайда эцара, наркоманена профилактика яра бокъон кIийле**

Законаца доацаш наркотически средстваше а психатропни веществайх а пайда эцара, наркоманена профилактика яра бокъон кIийле я Российски Федераце Конституци, 1999 шера 6 октябрера №184-ФЗ йола «Российски Федераце субъектий законодательни (представительни) а паччахьалкхен Iаьдала кхоачашдара органаш а вIашагIйохкара юкъарча принципайх» дола Федеральни закон, кхыдола федеральни законаши Российски Федераце кхыйола боарама бокъон акташи, ГIалгIай Республика Конституци, ГIалгIай Республика законаш, ГIалгIай Республика кхыйола боарама бокъон акташ.

**Статья 4. ГIалгIай Республика наркотически средстваш, психотропни веществаш законаца доацаш пайда эцар, наркомани ца хилийтара профилактика яра керттера наькъаш**

ГIалгIай Республика наркотически средствайх, психотропни веществайх законаца доацаш пайда эцар, наркомани ца хилийтара профилактика яра керттерча наькъашца да:

1) ГIалгIай Республика паччахьалкхен Iаьдала органаша наркотически средстваехи психотропни веществаехи законаца доацаш пайда эцара, наркомани ца хилийтара профилактика яр вIаштIехьдакхари дIаяхьари;

2) ГIалгIай Республика паччахьалкхен Iаьдала кхоачашдара органаша кхоачашдара Iаьдала федеральни органашца а цар доазон тIарча органашца а, ГIалгIай Республика муниципальни образованей моттигерча шедоалдара органашца, бокъо лораяреи кхыйолча органашца, организацещца, цар вIашагIтохара - бокъон кеп хилара а доалахьен а башхало йоацаш, гражданашца цхьана къахьегар, наркомани ца хилийтараи дIа-хьа ца яржийтараи йоакхо е;

3) наркотически средстваеха психотропни веществаех а законаца доацаш пайда эцара, наркомани ца яржийтара юххьанца гучадаккхара система дIайоалаяр;

4) граждан наркотикашта духьале е Iомабари кхетабари;

5) наркологически новкъостал дара керда аьттонаши торонаши юкъейоалаяр а наркомани лазар долчарна социальни реабилитаци яра;

6) наркологически оттама мониторинг яр.

**Статья 5. Законаца доацаш наркотически средстваех, психотропни веществайх пайда эцара наркоманана профилактика яра даькъе ГIалгIай Республика Халкъа Гуллама полномочеш**

Законаца доацаш наркоотически средстваех, психотропни веществайх пайда эцара наркоманена профилактика яра даькъе ГIалгIай Республика Халкъа Гуллама полномочешца да:

1) законаца доацаш наркотически средстваех, психотропни веществай пайда эцара, наркоманена профилактика яра хьакъехьа ГIалгIай Республика законаш тIаэцар;

2) ГIалгIай Республика законаш лорадараи кхоачашдараи тIахьожам лоаттабар;

3) Российски Федераце законодательствос а ГIалгIай Республика законодательствос а оттаяь кхыйола полномочеш кхоачашъяр.

**Статья 6. Законаца доацаш наркоотически средстваех, психотропни веществайх пайда эцара наркоманана профилактика яра даькъе Правительства полномочеш**

Законаца доацаш наркоотически средстваех, психотропни веществайх пайда эцара, наркоманена профилактика яра даькъе ГIалгIай Республика Правительства полномочешца да:

 1) законаца доацаш наркотически средстваех, психотропни веществайх пайда эцара, наркоманена профилактика яра хьакъехьа къахьегар вIаштIехьдаккхар;

 2) законаца доацаш наркотически средстваех, психотропни веществайх пайда эцара, наркоманена профилактика яра хьакъехьа эшараш кхоачашде паччахьалкхен программаш (подпрограммаш) вIашагIйохкар, дIачIоагIъяри кхоачашъяри;

3) юкъера дешара организацешка, профессиональни дешара организацешка, иштта лакхехьарча дешара организацешка дешаш барашка профилактически лораш хьажара аьттонаш белгалдар, законаца доацаш наркотически средстваехи психотропни веществаехи пайда эцар юххьанца гучадаккхара духьа;

4) Российски Федераце законодательствос а ГIалгIай Республика законодательствос а оттаяь кхыйола полномочеш кхоачашъе.

**Статья 7. ГIалгIай Республика доазон тIа наркотически средстваех, психотропни средстваех психотропни веществайх законаца доацаш пайда эцара, наркоманена профилактика яра йолча мероприятей система**

ГIалгIай Республика доазон тIа наркотически средстваех психотропни средстваех психотропни веществайх законаца доацаш пайда эцара наркоманена профилактика ярца я Iобелгалъяь мероприятеш:

 1) законаца доацаш наркотически средствайх, психотропни веществайх пайда эцар юххьанца гучадаккхар;

 2) наркотикашта духьала кхетам балар, Iомабар, цу даькъе дуккханешка хоам бара средствашка гIолла, социальни реклама еш, кхенза болчари кагирхойи сакхетамца наркотически средстваш, психотропни веществаш тохар, эцар, лелаяр, дехкар дIачIоагIдара тIаерзаяь;

 3) ГIалгIай Республика бахархошка, ГIалгIай Республика доазон тIа наркотически средстваех, психотропни веществайх законаца доацаш пайда эцара, наркоманена профилактика еча дакъа лоацача организацей къахьегамах хоам бар;

 4) шоашта цу хьакъехьа зулам хилара кхерам болча нахаца прафилактически болх дIабахьар, цу даькъе дикача бахьана оттаме къахьегам дIабахьа а лорий – психологически новкъостал де а;

 5) даьшца-ноаношца (закони викалашца) халахетараш доацаш берашца бувзам лелабар довзийташ дезалашца профилактически болх дIабахьар а наркотически средствайх, психотропни веществайх пайда эцара, наркомани хилара юххьанцара белгалонаш гучаяха а;

 6) кхенза болчари кагирхойи салаIар вIаштIехьдаккхар;

 7) федеральни законодательстваца а ГIалгIай Республика законодательстваца а нийса кхыйола мероприятеш лелаяр.

**Статья 8. ГIалгIай Республика доазон тIа наркотически средствайх, психотропни веществайх пайда эцара, наркомани хилара юххьанцара белгалонаш гучаяхар**

 1. Федеральни законаца нийса юкъара дешара организацешка а профессиональни дешара организацешка а, иштта лакхерча дешара организацешка дешаш бараша (дIахо – дешаш бараш) наркотически средстваех а психотропни веществайх пайда эцар юххьанца гучадаккхара юкъе да:

 1) деша багIарашта социально-психологически тестировани яр, дешара хьакъехьа паччахьалкхен политика а боарама – бокъон дIа-хьа нийсдар а Iалашдеча кхоачашдеча Iаьдала федеральни органо оттаяьча аргIах;

 2) деша балгIарашка профилактически куц кхоачашдеш лораш хьажийтар.

 2. Наркотически средстваех а психотропни веществайх а пайда эцар юххьанца гучадаккхар дIахьу, нагахьа санна деша багIараша хоам дIаийца а болаш 15 шу кхаьча а болаш йоазон кепе раьза хилар бакъдеш е деша багIарий 15 шу кхачанза хилча даьйх-ноаноех цаI е кхыволча законни викало хоам дIа а ийца, йоазон кепе раьза хилар бакъдой.

**Статья 9. Законаца доацаш наркотически средстваех а психотропни веществайх а пайда эцара, наркомании токсикомании ца хилийтара профилактика яра мероприятешта финансировани яр**

Законаца доацаш наркотически средстваех а психотропни веществайх а пайда эцара, наркомании токсикомании ца хилийтара профилактика мероприятешта финансировани яр кхоачашду ГIалгIай Республика паччахьалкхен программаш (подпрограммаш) дIаяхьара белгалдаьча республикански бюджета средстваех.

**Статья 10. Ер Закон низаца чIоагIдалар**

Ер Закон низаца чIоагIденна болх бе долалу ер официально кепатеха итт ди чаккхдаьннача дийнахьа денз.

**ГIалгIай Республика**

 **Мехкда Евкуров Ю.Б.**

 **г. Магас**

**2016 шера «\_\_\_» \_\_\_\_\_\_\_\_\_**

 **№\_\_\_\_**